**SAJTÓINFORMÁCIÓ**

Dorog, 2023. november 17.

**Kihirdették az Év Homlokzata 2023 pályázat nyerteseit**

**November 16-án, a szakma jeles képviselőinek meghívása mellett hirdették ki az Év Homlokzata 2023 pályázat győzteseit. A díjátadó során a neves szakértőket felvonultató zsűri öt kategóriában hirdette ki a pályázatonként egymillió forint díjazásban részesülő nyerteseket és az oklevéllel elismert különdíjasokat.**

A Baumit 2023-ban immáron **tizenegyedik alkalommal hirdette meg az Év Homlokzata pályázatot** családi ház, társasház, középület, energetikai felújítás, valamint műemlék kategóriában. Az idén benyújtott, kiemelkedően színvonalas pályaműveket **november 16-án, a verseny lezárását követő díjátadó keretein belül ismerték el**. A Baumit ügyvezető igazgatói különdíj nyertese, valamint az egyes kategóriák legjobbjai egyenként **egymillió forint díjazásban részesültek**, a kategóriák további különdíjasait pedig oklevéllel ismerték el.

Az öt kategória legjobbjait **Jánosi János** Ybl és Pro Architectura-díjas építész; **Máté Klára,** a Magyar Építéstechnika főszerkesztője; **Dr. Tari Gábor** PhD a Műszaki Egyetem docense, **Vadász Bence** DLA, Ybl és Pro Architectura-díjas építész és **Vidor Győző,** a Xella közép-európai igazgatója jelölhette ki. A zsűri az **5 kategórianyertes**en túl, **12 Baumit különdíj**at is kiosztott, valamint sor került a **Baumit ügyvezető igazgatói különdíjas**ának és a szeptemberben megrendezésre került **közönségszavazás győztes**ének kihirdetésére is.

Hazánk egyik legrangosabb és legmagasabb díjazású építészeti megmérettetésére összesen 142 pályázat érkezett: családi ház kategóriában 35, társasházban 19, középületben 26, energetikai felújításban 42 és műemlék kategóriában 20, melyek mindegyikében az építészek és kivitelezők **az új vagy felújított homlokzat kialakításához Baumit termékeket** használtak.

*„A Baumit közép és hosszú távú stratégiájának középpontjában az egészséges környezetet és a minél jobb komfortérzetet biztosító építőanyagok mellett kiemelt helyet foglal el az energiatudatosság, a fenntarthatóság és az értékteremtés. Hiszünk abban, hogy mindaz, amit a múltunkban megőrzésre méltónak ítélünk, gazdagabbá teheti a jövőnket is.”* –  mondta el Járomi Judit, a Baumit Kft. ügyvezető igazgatója. A díjátadón Járomi Judit az Év Homlokzata pályázat szellemiségében bejelentette, hogy a jövőben a Baumit Kft. meghirdeti **az Év Homlokzata építész hallgatói pályázatot**. A pályázat célja, hogy az építész és építőmérnök hallgatók megismerjék a Baumit termékeivel kapcsolatos kutatások, innovációk eredményeit. Az építész hallgatói díjat 2024-ben, a következő Év Homlokzata pályázattal egyidőben, két témában fogják kiírni.

A díjazott épületek részletes bemutatása, a különdíjasok és az összes nevezés az [evhomlokzata.hu](https://protect.checkpoint.com/v2/___https://evhomlokzata.baumit.hu/___.YzJlOmJhdW1pdGdyb3VwYmJhOmM6bzpkMTIyNDJjMWY4Zjc5NDExMmJkNjRmZTA4MDlmYjk1NDo2OjBkZmM6YmJmMjNiOWYzNGRjZjk0ODY3NjVkYTBhYzM0Y2NiOTEwZDUyMDVkZDJmZGEwZDQ1ODQ5OGI3OTVkNmU3OWNhMjpwOlQ) oldalon tekinthető meg.

**Az Év Homlokzata 2023 pályázat kategória díjazottjai**

**Családi ház kategória**

Épület neve, helye: Ötház, Vác

Pályázó: Élményotthon Ingatlancsoport Ingatlanfejlesztő Kft. (építész és kivitelező)



**Társasház kategória**

Épület neve, helye: Mester utcai társasház, Budapest IX. kerület

Pályázó: Intramuros Építész Kft. – Dobos Botond Zsolt DLA

Kivitelező: Best Centrum Kft.



**Középület kategória**

Épület neve, helye: Áprily Lajos Általános Iskola, Visegrád

Pályázó: A+ Építész Stúdió Kft. – Tamás Anna Mária DLA, Kovács-Andor Krisztián DLA, Bánfalvi Zoltán és Engert Andrea

Kivitelező: KIPSZER FT Zrt.



**Energetikai felújítás kategória**

Épület neve, helye: Garzonházak, Budapest XVII. kerület

Pályázó: Best Solution Konstrukt Kft. (kivitelező)



**Műemlék kategória**

Épület neve, helye: Kiskastély, Martonvásár

Pályázó: SHS-Építő Tervező és Kivitelező Kft. (kivitelező)

Építész: 3H Mérnöki Iroda Kft. – Pálinkás István



**A zsűri különdíját 12 épület nyerte el**, melyek megtekinthetők az [evhomlokzata.hu](https://protect.checkpoint.com/v2/___https://evhomlokzata.baumit.hu/___.YzJlOmJhdW1pdGdyb3VwYmJhOmM6bzpkMTIyNDJjMWY4Zjc5NDExMmJkNjRmZTA4MDlmYjk1NDo2OjBkZmM6YmJmMjNiOWYzNGRjZjk0ODY3NjVkYTBhYzM0Y2NiOTEwZDUyMDVkZDJmZGEwZDQ1ODQ5OGI3OTVkNmU3OWNhMjpwOlQ) honlapon.

A pályázat keretében, a **családi házak körében online közönségszavazást is meghirdettek**, melynek nyertese:

Épület neve, helye: Családi ház, Paks

Pályázó: Földvár Terv Kft. (kivitelező)

Építész: Pentele Terv Kft. – Szabó Zsolt Róbert



A pályázat alapítójának ügyvezető igazgatója, Járomi Judit nettó 1 millió forinttal járó **Baumit ügyvezető igazgatói különdíjat adott át** egy épület pályázójának:

Épület neve, helye: Máriaremetei családi ház, Budapest II. kerület

Pályázó: Zsuffa és Kalmár Kft. – Kalmár László, Rose Balázs és Zsuffa Zsolt (építész)

Kivitelező: Sementis Kft.



A 2023-as kiírás kategória nyerteseinek nagy felbontású fényképei az alábbi linken elérhetőek: <https://we.tl/t-WTwhTxsoDE>

A fenti link 2023.11.24-ig elérhető, utána a képekkel kapcsolatos kéréseket a [marketing@baumit.hu](mailto:marketing@baumit.hu) e-mail címre várjuk.